Grootste treffers sover | Maroela Media
Hulle noem hom SA se Poprockridder!
Dit is die Ritmegeneraal Nicholis Louw. Hier is sy grootste treffers sover: die gewildheidsvrug van sewe ryp, energieke en opwindende musiekjare!
Niemand kom kort ná die eeuwenteling voorspel Nicholis Louw is bestem om Suid-Afrika se gewildste en bekroonde Poprockridder te word nie! Kort tevore het Suid-Afrika se sokkiesuperster Kurt Darren hom by Clive Bruce se talentsoekrestaurant Zillertal in Pretoria gehoor, sy talent geëien en aan Kosie van Niekerk, Select-Musiek se grootbaas, voorgestel… Die platekkontrak is beklink!
Met sy passie, viriele energie, stylveelsydigheid en spontane talent as liedjieskrywer en vertolker was Nicholis spoedig die geur van die oomblik en gereed om die ster van die toekoms te word. Hy kán immers ook soos gewilde wêreldstingelbêndlatte, gruis-stemsterre en Latynse ritmeprinse klink en hy blink uit in polspop, poprock, hartstogballades en kontemporêre gospel.
Met ritmeplukkende trefferparadeknakkers en stewige middel-mootnuutskeppinge in Afrikaans en Engels bied dié multi-platinumster musiek wat onmiddellik tréf. Sedert sy vernuwende genredebuut saam met Johann du Toit as die duo Cantero het Nicholis met sy sololoopbaan trotse welslae behaal. Met sy albums My hart is aan die brand (2004), Rock daai lyfie (2005), Hier naby jou (2007), Vergeet en Vergewe (2008), Elvis on my mind (2008) en Energie (2009) en die DVD’s Rock daai lyfie live (2006) en Intiem (2008) het hy resen-sente en die beoordelaars van musiektoekennings beïndruk.
Hy spog met ‘n dosyn toekennings: MTN SAMA’s, Huisgenoot Tempo’s, Rapport/Vonk- en IFM-pryse en die MK-toekenning. Hy is bekroon as die beste, die gewildste en die gunsteling: van sanger, album, liedjie en selluitoon van die jaar tot vir DVD- en video-uitmuntendheid. Ons Poprockridder is die Ritmegeneraal met ‘n verkoopsyfer van oor die 650 000 albums!
Kry nou in jou hand ‘n dubbelabum met 38 van dié Supersterre-aftigter se grootste treffers. PLUS twee splinternuwe liedjies: Abra kakabra en Baby baby baby. Saam met Nicholis het sy bewonderaars en aanhangers lyfies gerock, kanse gevat, harte laat brand en monde laat water, tussen lakens gelê en wonder, die herinneringe van emmers vol liefde gedeel – én vergeet en vergewe. Die talle platinumtoekennings en musiekpryse het hom nederig bly anker. Vir sy geliefdes, vriende en kollegas is Nicholis ‘n opkikkermens: saggesproke, mooi gemanierd, ‘n stoute poetsbakker en ‘n omgeemens wat met sy opregte geloof rustigheid bied.
Jy sal dit ook uit dié versamelalbum ervaar. (Select Musiek)
Net die een vir my
Ek’s nog hie’
Voel die energie
Jesus gaan verjaar
Dis Net Ek En Jy
To All The Girls I’Ve Loved Before – Ray Dylan
Ek Klop Aan Jou Hart
Ek Wil He Jy Moet Bly
Se My (Doen Dit Vir My)
Baby Jy Is Myne
Jy’s my alles
Kom Le Vanaand Hie’ Langs My